text: Hus og bil brændt 
  02 april 2018 kl. 14.15
  Kort før middag 2. påskedag måtte det lokale brandvæsen rykke ud til en større brand på Galgehøj i Horsens. Et hus og en bil stod i flammer. 
  Klokken 11.31 måtte beboeren i et hus på Galgehøj i Horsens ringe 1-1-2. Der var nemlig opstået brand i et skur tæt på hans hus.
  Selvom Horsens Brand og Redning hurtigt var på pletten, bredte branden sig til huset, og garagen, hvor ejerens bil stod.
  Både hus og bil er total udbrændt. Brandårsagen er ukendt.
  - Vi skal nu have undersøgt sagen nærmere. Men vi regner med branden er opstået i et skur, og så har bredt sig hurtigt til både hus og carport, hvor også bilen gik op i røg, siger Halfdan Kramer, vagtchef ved Sydøstjyllands Politi til TV SYD.
  Politiet oplyser, at der ikke er kommet nogen til skade ved branden.
  